 سڊني (ويب ڊيسڪ) قومي ڪرڪيٽ ٽيم جي فاسٽ بالر نسيم شاهه پنهنجي ماءُ جي جنازي ۾ شريڪ نه ٿيندو، هن گھرڀاتين سان مشهورو ڪرڻ بعد قومي ٽيم سان گڏ آسٽريليا ۾ ئي رهڻ جو فيصلو ڪيو آهي. لوئر دير سان واسطو رکندڙ نوجوان بالر جي امڙ گذريل ڏينهن لاڏاڻو ڪري وئي هئي. ان جي سوڳ ۾ قومي رانديگر اڄ ڪاريون پٽيون ٻڌي پريڪٽس ميچ ۾ شرڪت ڪري رهيا آهن. پي سي بي اختيارين موجب نسيم شاهه کي امڙ جي لاڏاڻي جو اطلاع ڏنو ويو هو، پاڪستان ڪرڪيٽ بورڊ جي ترجمان موجب نسيم شاهه جي امڙ جي لاڏاڻي تي ٽيم انتظاميا ۽ ٽيم جي ميمبرن کي افسوس آهي، ان صدمي تي قومي ٽيم جا سمورا ميمبر نسيم شاهه جي ڏک ۾ شريڪ آهن.